Női vízilabda Európa-bajnokság: hibátlan a magyar válogatott, győzelem Oroszország ellen - sport
Itt jársz: Főoldal » Női vízilabda Európa-bajnokság: hibátlan a magyar válogatott, győzelem Oroszország ellen
Elhozta a labdát a ráúszás után a magyar válogatott, viszont az első gólt Gurbunova szerezte az oroszoknak, viszont Keszthelyi Rita révén hamar egyenlített, majd Leimeter Dóra találatával már 2-1-re vezetett Magyarország. A fordítás ellenére az oroszok egyenlíteni tudtak Karimova találatával, de Keszthelyi Rita 100. Eb-góljával már 3-2-re a magyarok mentek a hetedik perc végén, sőt 101. góljával a nyolcadik perc 4-2-es hazai előnnyel kezdődött. A játékrész vége előtt aztán még Timofejeva tudott másfél méterről gólt lőni, így 4-3-as magyar vezetésnél vonultak szünetre a felek.
A fordulás után aztán egészen az ötödik percig kellett várni a következő gólra, ekkor Gyöngyössy Anikó volt eredményes, majd egy perccel később Vályi Vanda is a kapuba talált, így már 6-3-ra vezetett Magyarország. A nagyszünetet követően aztán ráijesztettek a magyarokra az oroszok, miután bő öt perc leteltével egyenlíteni tudtak, viszont Keszthelyi Rita és Szilágyi Dorottya góljaival már 8-6 volt az állás a játékidő végére. Végül aztán az utolsó felvonásban egy gyors gólváltást követően még Gorbunova tudott szépíteni, majd az utolsó perc kezdetén az oroszok az egyenlítésért támadhattak, viszont elhibázták a lövést, így 9-8-ra diadalmaskodott Magyarország.
A magyar válogatott győzelmével feljött a második helyre a szintén hibátlan Görögország mögé, amely válogatottal pénteken csap össze vélhetően a csoport elsőségért Magyarország.
Női vízilabda, Európa-bajnokság, csoportkör, harmadik mérkőzés
Hollandia–Olaszország 10-4 (2-2; 4-2; 3-0; 1-0)
Spanyolország–Izrael 18-2 (3-0; 4-1; 7-1; 4-0)
Franciaország–Németország 17-5 (7-1; 3-1; 3-1; 4-2)
A csoport állása: 1. Hollandia 9 pont (55-10), 2. Spanyolország 9 pont (49-18), 3. Franciaország 6 pont (33-26), 4. Olaszország 3 pont (27-30), 5. Izrael 0 pont (11-50), 6. Németország 0 pont (12-53)
https://sport.blogstar.hu/./pages/sport/contents/blog/88957/pics/lead_800x600.jpg
https://sport.blogstar.hu/2020/01/15/noi-vizilabda-europa-bajnoksag-hibatlan-a-magyar-valogatott-gyozelem-oroszorszag-ellen/88957/